आज शीला दीक्षित इस बात पर दिल्ली की और दिल्ली वासियों की सराहना कर रही है की दिल्ली में कोई ठाकरे परिवार नहीं है. पर ज़रा ध्यान देने वाली बात यह है की यह वही शीला दीक्षित है जिसने कि पिछले साल दिल्लीवासियों को क्षेत्रवाद के नाम पर बांटने की कोशिश की थी. इसी शीला दीक्षित ने यह बयान दिया था की दिल्ली में बाहर से आनेवालों की तादाद बहुत बढ़ गयी है इसलिए यहाँ सुविधाएं देना सरकार के बस की नहीं है. पर न ही तो कभी दिल्ली में किसी प्रकार का कोई क्षेत्रवाद कभी राजनैतिक रूप से पनपा है और न ही दिल्लीवासी कभी इस तरह के विचारों को कोई एहमियत देते हैं. दिल्ली ही क्या बल्कि दुनिया का कोई भी शहर हो, वहाँ हमेशा से दूसरे प्रान्तों या देशों से लोग आते ही हैं और आ कर बसते ही हैं, यही इतिहास में होता आया है और यही प्रेक्टिकल है और किसी भी शहर या देश की तरक्की के लिए आवश्यक है.